Περιφέρεια Ρούκουα

Η Περιφέρεια Ρούκουα (Αγγλικά: Rukwa Region, Σουαχίλι: Mkoa wa Rukwa), είναι μια από τις 30 διοικητικές περιφέρειες Τανζανίας. Η περιφερειακή της πρωτεύουσα, είναι η πόλη Σουμπαουάνγκα (Sumbawanga). Σύμφωνα με την εθνική απογραφή του 2012, ο πληθυσμός στην περιφέρεια ήταν 1.004.539 άτομα. Για το διάστημα 2002-2012, η Περιφέρεια είχε μέσο ετήσιο ρυθμό αύξησης πληθυσμού 3,2%, που ήταν και ο τρίτος υψηλότερος στη χώρα. Επίσης, ήταν η εικοστή πιο πυκνοκατοικημένη περιοχή με 44 άτομα ανά τετραγωνικό χιλιόμετρο. Η Περιφέρεια Ρούκουα (Rukwa Region), συνορεύει βόρεια με την Περιφέρεια Κατάβι (Katavi Region), νοτιοανατολικά με την Περιφέρεια Μπέυα (Mbeya Region), στα νότια με τη Ζάμπια (Zambia) και στα δυτικά με τη Λίμνη Τανγκανίκα (Lake Tanganyika), που αποτελεί σύνορο μεταξύ της Τανζανίας και της Λαϊκής Δημοκρατίας του Κονγκό (Democratic Republic of the Congo). Το υψηλότερο σημείο στην περιφέρεια είναι το Μαλόντζε (Malonje) στο Οροπέδιο Ουφίπα (Ufipa plateau) στα 2.461 m επάνω από την επιφάνεια της θάλασσας και το χαμηλότερο σημείο είναι η Λίμνη Τανγκανίκα (Lake Tanganyika) στα 773 m επάνω από την επιφάνεια της θάλασσας. Ιστορία Η ονομασία της περιφέρειας προέρχεται από τη Λίμνη Ρούκουα (Lake Rukwa), η οποία φιλοξενεί το μεγαλύτερο πληθυσμό κροκοδείλων στη χώρα. Είναι η περιφέρεια όπου κατοικεί η φυλή Φίπα (Fipa) και οι οποίοι ζουν από την γεωργία διαβίωσης και την κτηνοτροφία. Η Περιφέρεια Ρούκουα (Rukwa Region) ιδρύθηκε το 1975 από τον Πρόεδρο Julius Nyerere, παίρνοντας την Περιοχή Μπάντα (Mpanda District) από την Περιφέρεια Ταμπόρα (Tabora Region) και την πρώην ενιαία Περιοχή Σουμπαουάνγκα (Sumbawanga District) από την Περιφέρεια Μπέυα (Mbeya Region). Η Περιοχή Νκάσι (Nkasi District), ιδρύθηκε το 1984. Το 2012, η περιφέρεια αναδιοργανώθηκε με την Περιοχή Μπάντα (Mpanda District) να μεταφέρεται στη νέα Περιφέρεια Κατάβι (Katavi Region). Περιοχές (ή Επαρχίες) Η Περιφέρεια Ρούκουα (Rukwa Region) διαιρείται διοικητικά σε τέσσερις Περιοχές (ή Επαρχίες): Οικονομία Παρόλο που υπάρχουν εκτεταμένοι ορυκτοί πόροι στην Περιφέρεια Ρούκουα (Rukwa Region), δεν υπάρχουν ενεργά, μεγάλα ορυχεία. Πολύτιμοι λίθοι συμπεριλαμβανομένων: σμαραγδιών, φεγγαρόπετρων, ακουαμαρίνων, αμέθυστων, ρουμπινιών, τοπαζιών έχουν ανακτηθεί σε μια σειρά από τοποθεσίες. Υπάρχουν μεταλλευτικές φλέβες άνθρακα και έχουν πραγματοποιηθεί ορισμένες εξορύξεις στις περιοχές: Muze, Namwele και Mkomolo. Αναλυτικότερα: στα Ορυχεία Κισούμπα (Kisumba) και Ναέντε (Naende), στο χωριό Τσάλα (Chala), στην Περιοχή Νκάσι (Nkasi District), υπάρχουν: κορούνδια, ποικ. ρουμπινιών, κυανίτες, τουρμαλίνες στο Ρουέκο (Rweko), στην Περιοχή Νκάσι (Nkasi District), υπάρχουν: ζιρκόνια στο Καλαμπαζάϊτ (Kalambazite), στην Αγροτική Περιοχή Σουμπαουάνγκα (Sumbawanga Rural District), υπάρχουν: βήρυλλοi, ποικ. σμαραγδιών στο Μαμπουενκόσουε (Mabwenkoswe), στην Αγροτική Περιοχή Σουμπαουάνγκα (Sumbawanga Rural District), υπάρχουν: κορούνδια και ποικ. ζαφειριών στο Μαλαμάουε (Malamawe), στην Περιοχή Νκάσι (Nkasi District), υπάρχουν: ζιρκόνια στο Ταουέτε (Tawete), στην Αγροτική Περιοχή Σουμπαουάνγκα (Sumbawanga Rural District), υπάρχουν: κορούνδια και ποικ. ζαφειριών στο Ουζίο (Uzio), στην Αγροτική Περιοχή Σουμπαουάνγκα (Sumbawanga Rural District), υπάρχουν: τουρμαλίνες στο Φίτο (Fito), στην Αγροτική Περιοχή Σουμπαουάνγκα (Sumbawanga Rural District), υπάρχουν: κυανίτες στο Μουαύζε (Mwayze), στην Αγροτική Περιοχή Σουμπαουάνγκα (Sumbawanga Rural District), υπάρχουν: ορυκτά από την ομάδα των γρανάτων (ανδραδίτες, demantoids και αλμανδίνες) καθώς και τουρμαλίνες Δείτε επίσης Διοικητικές υποδιαιρέσεις της Τανζανίας Σουμπαουάνγκα Σημειώσεις Παραπομπές σημειώσεων Παραπομπές Εξωτερικοί σύνδεσμοι Πολυμέσα σχετικά με το θέμα Περιφέρεια Ρούκουα στο Wikimedia Commons